
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Către



Biroul permanent al Camerei Deputaţilor



În conformitate cu prevederile Regulamentului Camerei Deputaţilor, vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr. 121/2000 privind înfiinţarea Institutului pentru Studierea Problemelor Minorităţilor Naţionale, trimis Comisiei noastre, spre dezbatere în fond, cu adresa nr. 599 din 13 noiembrie 2000.



La întocmirea raportului s-a ţinut seama de expunerea de motive a iniţiatorului, de legea adoptată de Senatul României, în şedinţa din 7 noiembrie 2000, prin care a fost aprobată Ordonanţa Guvernului nr. 121 din 31 august 2000, de avizul Consiliului Legislativ nr. 927/30.08.2000, de avizul Comisiei juridice, de disciplină   şi   imunităţi   a   Camerei   Deputaţilor   nr. 599/14.02.2001,   precum  şi    de    punctul    de     vedere   actualizat   al   Guvernului,   trimis   cu    adresa nr. 243/MRP/29.01.2001.



În raport cu obiectul şi conţinutul juridic al proiectului de lege, acesta are caracter de lege ordinară.

PREŞEDINTE, 







SECRETAR,

Nicolae Păun







Florea Buga 

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 

RAPORT

asupra proiectului de Lege pentru aprobarea Ordonanţei Guvernului nr. 121/2000 privind înfiinţarea Institutului pentru Studierea Problemelor Minorităţilor Naţionale



În conformitate cu prevederile art. 89 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a fost sesizată, spre dezbatere în fond, cu proiectul de Lege pentru aprobarea Ordonanţei Guvernului nr. 121/2000 privind înfiinţarea Institutului pentru Studierea Problemelor Minorităţilor Naţionale.



Ordonanţa are ca obiect de reglementare înfiinţarea Institutului pentru Studierea Problemelor Minorităţilor Naţionale ca instituţie publică, având personalitate juridică, în subordinea Guvernului. Ea a fost emisă de Executiv în temeiul art. 1, litera S, punctul 1 din Legea nr. 125/2000 privind abilitarea a Guvernului de a emite ordonanţe şi publicată în Monitorul Oficial al României, Partea I, nr. 437 din 3 septembrie 2000.



În punctul de vedere al Guvernului cu privire la unele proiecte de lege iniţiate în legislatura trecută şi care se află în procedură de legiferare la Camera Deputaţilor, comunicat cu adresa nr. 243/MRP/21.01.2001, se recomandă “continuarea procedurii de legiferare în forma actuală, fiind în concordanţă cu prevederile Programului de Guvernare 2000-2004 – Capitolul X – “Relaţii interetnice” – referitor la protecţia minorităţilor naţionale, respectarea drepturilor omului în conformitate cu angajamentele României de integrare europeană şi euroatlantică”.



Senatul României, în şedinţa sa din 7 noiembrie 2000, a aprobat Ordonanţa Guvernului nr. 121 din 31 august 2000 în forma trimisă de iniţiator.



Potrivit prevederilor art. 60 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a examinat proiectul de lege în şedinţele sale din 21 februarie 2001 şi 25 aprilie 2001.



În cadrul dezbaterilor de ordin general s-a subliniat necesitatea punerii de acord a proiectului de lege cu modificările intervenite în organizarea şi funcţionarea Guvernului României şi a ministerelor şi cu Hotărârea nr. 13/2001 privind organizarea şi funcţionarea Ministerului Informaţiilor Publice.



În consecinţă, sintagma “Departamentul pentru Protecţia Minorităţilor Naţionale” urmează să fie înlocuită în tot textul Ordonanţei nr. 121/2000 cu sintagma “Ministerul Informaţiilor Publice” (art. 1 (1) art. 4 (1), art. 8).



Având în vedere obiectul şi conţinutul juridic al proiectului de lege, acesta face parte din categoria legilor ordinare.



Faţă de cele expuse mai sus, membrii Comisiei au hotărât, cu majoritate de voturi, să supună plenului Camerei Deputaţilor, spre dezbatere şi aprobare, proiectul de lege în forma prezentată de iniţiator, cu observaţia de mai sus privind organizarea şi funcţionarea Guvernului României şi cu următoarele amendamente:



Amendamente acceptate:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 3 – Principalele atribuţii ale Institutului pentru Studierea Problemelor Minorităţilor Naţionale sunt:

...........................................

b) organizarea de programe de formare destinate îndeosebi acelor categorii de persoane care au răspunderi speciale pentru protecţia minorităţilor naţionale sau pentru cunoaşterea problematicii minorităţilor naţionale”.
    Domnul deputat Cristian Sandache propune eliminarea vocabulei “speciale” din textul 

literei b) a art. 3 şi reformularea acestuia după cum urmează:

    “organizarea de programe de formare destinate îndeosebi acelor categorii de persoane care au răspunderi pentru protecţia minorităţilor naţionale sau pentru cunoaşterea problematicii minorităţilor naţionale”.

    Amendamentul a fost acceptat cu unanimitate de voturi.
    Pentru înlăturarea eventualelor interpretări legate de vocabula “speciale”.



Amendamente respinse:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 1 (1) Se înfiinţează Institutul pentru Studierea Problemelor Minorităţilor Naţionale, ca instituţie publică cu personalitate juridică în subordinea Guvernului şi coordonarea Departamentului pentru Protecţia Minorităţilor Naţionale, cu sediul în municipiul Cluj-Napoca”.
    Domnul deputat Cojocaru Nicu propune ca sediul institutului să fie în Bucureşti şi nu în municipiul Cluj-Napoca, reformulându-se astfel textul alineatului:

    “Se înfiinţează Institutul pentru Studierea Problemelor Minorităţilor Naţionale, ca instituţie publică cu personalitate juridică în subordinea 


    Pentru o bună eficienţă şi conlucrare cu autorităţile centrale, cu instituţiile ce au preocupări similare, al căror sediu se află în municipiul Bucureşti. 

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.



Guvernului şi coordonarea Ministerului Informaţiilor Publice, cu sediul în municipiul Bucureşti”.

    Amendamentul a fost respins cu majoritate de voturi.


PREŞEDINTE, 






SECRETAR,

Nicolae Păun 






Florea Buga 

Întocmit:

Expert Onesia Babeş

Expert Aurel Zamfirescu

